Sokkeroorlog

Die sokkeroorlog (Spaans: La guerra del fútbol, ook bekend as die 100 uur oorlog) was 'n kort oorlog van  vier dae tussen El Salvador en Honduras in 1969.

 Geskiedenis 
links|duimnael|Hondurase lugmag se Vought F4U Corsair nr. FAH-609 gevlieg deur kaptein Fernando Soto toe hy drie El-Salvador vliegtuie afgeskiet het. Nou te sien in die Museo del Aire in Tegucigalpa
duimnael|El Salvadorse Lugmag se Mustang 9281 wat tydens die Sokkeroorlog gevlieg is
In die vroeë 1960's het die Hondurese leër die regering van Ramón Villeda Morales beëindig uit vrees vir 'n oordrewe invloed van Kuba op die regime. Oswaldo López Arellano het die nuwe president geword. Hy stig 'n nuwe diktatorskap waarin boere (wat die reg tot vakbondvorming onder die regerings gekry het) onderdruk word ten gunste van die groot grondeienaars. Besettings van grond het plaasgevind in protes daarteen.

Baie Salvadorane was gedurende daardie tydperk ook in Honduras. Hulle het voor die regime in El Salvador gevlug en in 1969 200 000 hektaar grond in Honduras besit. Die Hondurese regering het die Salvadorane gesien as die aanhitsers van die landbesetting, en op 30 April 1969 is aan die Salvadorane 'n ultimatum gestel om die land binne 30 dae te verlaat.

Intussen was die sokkerwêreldkampioenskap van 1970 voor die hand. Daarvoor is in Junie 1969 uitklopkompetisies tussen Honduras en El Salvador gehou. Die eerste wedstryd (op 8 Junie) is deur Honduras gewen. Maar 'n tweede wedstryd (op 15 Junie) is sleg deur Honduras verloor. Winkels en besighede van Salvadorse inwoners in Honduras is geplunder waarop een sterfte en verskeie beserings voorgekom het. Op 27 JunieFIFA  is 'n beslissende wedstryd in Meksiko gespeel, wat na ekstra tyd deur Honduras verloor is.

As gevolg hiervan het die spanning oor die Salvadorane in Honduras nog verder toegeneem. Die lande het op 27 Junie diplomatieke betrekkinge verbreek. Uiteindelik, in die laatmiddag van 14 Julie 1969, het Salvadoranse troepe Honduras binnegekom om hul landgenote te beskerm (wat soos vroeër genoem van El Salvador gevlug het). Daar word bomaanvalle vanuit die lug gedoen en verskeie vliegtuie van beide kante word afgeskiet. Onderhandelinge het op 15 Julie gevolg ná bemiddeling deur die Organisasie van Amerikaanse State (OAS).Winkler Prins Jaarboek 1970, Elsevier, bl. 119-120 El Salvador wou egter sy sterker militêre posisie benut. Die sokkeroorlog is na meer as vier dae gestaak, na internasionale bemiddeling deur die OAS. Minstens 2 000 mense is dood.Peter de Koning (2009) Vijf bizarre oorlogen, geschiedenis.nl. Die Salvadoranse troepe het effektief in Augustus daardie jaar onttrek. Die verhouding met El Salvador is eers in 1980 herstel.

Die sokkeroorlog was die laaste oorlog waarin skroefaangedrewe vegvliegtuie 'n dominante rol gespeel het.

 Uitslae van die sokkerwedstryde 
8 Junie 1969: Honduras – El Salvador 1-0 (Tegucigalpa)

15 Junie 1969: El Salvador – Honduras 3-0 (San Salvador)

27 Junie 1969: El Salvador – Honduras 2-2 na 90 minute, 3-2 na verlenging (Meksikostad, Meksiko)

Dit het tot 23 November 1980 geduur voordat die spanne weer in 'n sokkerwedstryd teen mekaar te staan sou kom. El Salvador het hierdie tuiswedstryd – 'n kwalifiseringswedstryd vir die wêreldkampioenskap in sokker in 1982 – met 2-1 gewen.

 Verwysings 

 Bronne 
 De voetbaloorlog – Ryszard Kapuściński, De Arbeiderspers, 
 Burenruzies. Voetbalinterlands vol strijd en rivaliteit – Frank Grootemaat, Uitgewery Fagus, 
 Sportgeschiedenis, De voetbaloorlog tussen El Salvador en Honduras, deur Frank Grootemaat

 Eksterne skakels 

Kategorie:Geskiedenis
Kategorie:Oorloë
Kategorie:Honduras
Kategorie:El Salvador